CELEX: 32021D0113
Language: sk
Date: 2021-01-25 00:00:00
Title: Rozhodnutie Rady (EÚ) 2021/113 z 25. januára 2021 o uzavretí Dohody vo forme výmeny listovmedzi Európskou úniou a vládou Cookových ostrovovo predĺžení platnosti Protokolu o vykonávaníDohody o partnerstve v odvetví udržateľného rybárstvamedzi Európskou úniou a vládou Cookových ostrovov

2.2.2021   
               
               
                  SK
               
               
                  Úradný vestník Európskej únie
               
               
                  L 36/3
               
            
         ROZHODNUTIE RADY (EÚ) 2021/113
         z 25. januára 2021
         o uzavretí Dohody vo forme výmeny listovmedzi Európskou úniou a vládou Cookových ostrovovo predĺžení platnosti Protokolu o vykonávaníDohody o partnerstve v odvetví udržateľného rybárstvamedzi Európskou úniou a vládou Cookových ostrovov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 druhý pododsek písm. a) bod v),
         so zreteľom na návrh Európskej komisie,
         so zreteľom na súhlas Európskeho parlamentu (1),
         keďže:
         
                     (1)
                  
                  
                     V súlade s rozhodnutím Rady (EÚ) 2020/1545 (2) bola 13. novembra 2020 podpísaná Dohoda vo forme výmeny listov o predĺžení platnosti Protokolu o vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov (ďalej len „dohoda vo forme výmeny listov“), ktorého platnosť uplynie 13. októbra 2020, s výhradou jej uzavretia k neskoršiemu dátumu.
                  
               
                     (2)
                  
                  
                     Cieľom dohody vo forme výmeny listov je umožniť Únii a vláde Cookových ostrovov naďalej spolupracovať na účely podpory politiky udržateľného rybolovu a zodpovedného využívania rybolovných zdrojov vo vodách Cookových ostrovov a umožniť plavidlám Únie vykonávať rybolovné činnosti v daných vodách.
                  
               
                     (3)
                  
                  
                     Dohoda vo forme výmeny listov by sa mala schváliť,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Dohoda vo forme výmeny listov medzi Európskou úniou a vládou Cookových ostrovov o predĺžení platnosti Protokolu o vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov (3).
         
         
            Článok 2
            Predseda Rady v mene Únie vykoná oznámenie podľa bodu 6 dohody vo forme výmeny listov (4).
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 25. januára 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Súhlas zo 14. decembra 2020 (zatiaľ neuverejnený v úradnom vestníku).
         
            (2)  Rozhodnutie Rady (EÚ) 2020/1545 z 19. októbra 2020 o podpise v mene Európskej únie a predbežnom vykonávaní Dohody vo forme výmeny listov medzi Európskou úniou a vládou Cookových ostrovov o predĺžení platnosti Protokolu o vykonávaní Dohody o partnerstve v odvetví udržateľného rybárstva medzi Európskou úniou a vládou Cookových ostrovov (Ú. v. EÚ L 356, 26.10.2020, s. 7).
         
            (3)  Text dohody vo forme výmeny listov je uverejnený v Ú. v. EÚ L 356 z 26. októbra 2020.
         
            (4)  Dátum nadobudnutia platnosti dohody vo forme výmeny listov uverejní Generálny sekretariát Rady v Úradnom vestníku Európskej únie.